प्रमुख सचिव गृह अरविन्द कुमार ने बताया है कि हत्याकांड में लापरवाही के लिए प्रथम दृष्ट्या दोषी पाए गए बागपत के जेलर उदय प्रताप सिंह, डिप्टी जेलर शिवाजी यादव, हेड वार्डन अरजिंदर सिंह व वार्डन माधव कुमार को निलंबित किया गया है। अलग से घटना की मजिस्ट्रेटी जांच भी कराई जा रही है। बागपत के एडीएम को यह जांच सौंपी गई है। उन्होंने बताया कि न्यायिक अभिरक्षा में होने वाली मौत के मामलों में कार्रवाई के संबंध में राष्ट्रीय मानवाधिकार आयोग (एनएचआरसी) के स्पष्ट दिशा-निर्देश हैं।